CKP วิ่งฉิวกว่า 6% สูงสุดในรอบเกือบ 2 ปี
CKP วิ่งฉิวกว่า 6% สูงสุดในรอบเกือบ 2 ปี ล่าสุด เวลา 16.19 น. อยู่ที่ 3.70 บาท บวก 0.22 บาท หรือ 6.32% สูงสุด 3.72 บาท ต่ำสุด 3.44 บาท ด้วยมูลค่าซื้อขาย 894.72 ล้านบาท ด้าน บล.ฟิลลิป (ประเทศไทย) แนะ ซื้อเก็งกำไร
6 ต.ค. 2559

ผู้สื่อข่าวรายงานว่า ราคาบริษัท ซีเค พาวเวอร์ จำกัด (มหาชน) หรือ CKP โดย ล่าสุด ณ เวลา 16.19 น. อยู่ที่ 3.70บาท บวก 0.22 บาท หรือ 6.32% สูงสุด 3.72บาท ต่ำสุด 3.44 บาท ด้วยมูลค่าซื้อขาย 894.72 ล้านบาท ขณะที่ดัชนีตลาดหุ้นไทยโดยรวมลบ 0.39%
 
โดยราคาหุ้น CKP ปรับตัวขึ้นสูงสุดในรอบ 1 ปี 9 เดือน นับตั้งแต่ราคาปิดอยู่ที่ 3.73 บาท เมื่อวันที่ 21 ม.ค.58
ขณะที่ บล.ฟิลลิป(ประเทศไทย) ระบุในบทวิเคราะห์ แนะนำซื้อเก็งกำไร CKP โดยให้แนวรับ 3.52 บาท แนวต้าน 3.66, 3.74 บาท จุดตัดความเสี่ยง 3.48 บาท ทำ High ใหม่ และดูทีท่ายังไม่น่าหยุดแค่นี้ เพราะสัญญาณเทคนิคหลายตัวเป็นไปในทางเดียวกัน